stanford-oval/wikipedia huggingface dataset:
אג-גאג
תחקירים סמויים בתעשיית בעלי החיים

חוקי אג גאג התחילו להופיע בארצות הברית בראשית העשור של 1990, בתגובה לפעולות תיעוד ושחרור בעלי חיים של החזית לשחרור בעלי חיים וגופים אחרים. בתחילה פעולות התיעוד התרכזו במעבדות ניסויים בבעלי חיים, ומאוחר יותר בתעשיית המזון.
החל מסוף העשור של 1990 התבצעו בארצות הברית עשרות תיעודים סמויים בחוות תעשייתיות לייצור ביצים, חזירים, עוף, בקר, חלב, ברווזים, דגים ובשר צבי. הצילומים פורסמו באינטרנט ובתקשורת הממוסדת. הם חשפו אכזריות ועבירות על תקנות בטיחות המזון, והעניקו לצרכנים הצצה לפרקטיקות הנסתרות של תעשיית המזון. החשיפות הובילו לכתבי אישום פליליים והחזרות מזון (recall) בקנה מידה ענק.
בצילומים שנעשו ב-2007 בבית מטבחיים של רשת הולמרק בקליפורניה נראים פרות או עגלים חולים וחבולים מכדי לעמוד על רגליהם, מוכים, נדקרים ומחושמלים בשוקרים חשמליים כדי לדרבן אותם לעמדת השחיטה.
בעקבות התיעוד נאלץ משרד החקלאות של ארצות הברית להודיע על החזרת הסחורה הגדולה ביותר בהיסטוריה של ארצות הברית באותו זמן.
ב-2011 שידרה רשת ABC האמריקאית קליפ מתוך הקלטות סתר שנעשו בשלוש מדינות שונות בלולים של חברת ספארבו (Sparboe), אחת מיצרניות הביצים הגדולות בארצות הברית. בקליפ נראות תרנגולות מוכות, איבריהן נתלשים, נתפסות בצווארן ונדחסות ללולים, מקוריהן נקטמים בכווייה ללא אילחוש, ותרנגולות גוססות ומתות מוטלות בתחתית הלולים.
בתוך 24 שעות משידור התחקיר הודיעה חברת מקדונלד'ס שהיא מבטלת את עסקיה עם ספארבו, ורשתות מובילות אחרות הלכו בעקבותיה.
חוקים מקדימים לאג גאג

הפריצות למתקני תעשיית בעלי החיים והתחקירים הסמויים הביאו לתגובת נגד מצד לוביסטים של תעשיית בעלי החיים. החל מ-1988 מדינות העבירו חוקים נגד "שיבוש תעשיית בעלי החיים". 28 מדינות העבירו חוקים ברוח זו. חוקים מוקדמים אלה נועדו להגן בעיקר מפני נזק לרכוש. 19 מהחוקים המדינתיים דורשים מהתובעים להוכיח נזק פיזי או כוונה לגרום נזק פיזי למתקן בעלי החיים, ותנאי זה לרוב אינו מתקיים בחקירות סמויות. אך חלק מהחוקים נכתבו בצורה נרחבת דיה כדי להשפיע על חקירות סמויות, ובראשם החוקים של קנזאס, מונטנה וצפון דקוטה. קנזאס: החוק מגדיר כפשע פלילי כניסה לא מורשית למתקן בעלי חיים כדי לצלם "מתוך כוונה לגרום נזק לעסק". מונטנה: החוק דומה אך אוסר צילום "מתוך כוונה להוציא דיבה". צפון דקוטה: החוק מרחיב יותר ואוסר "שימוש או ניסיון לשימוש במצלמה, מכשיר וידאו או כל מכשיר הקלטה אחר".
הצעת החוק של ALEC

מאמצי הלוביסטים לבצר את תעשיות בעלי החיים הגיעו לשיא בחקיקה פדרלית (חוקים ממשלתיים). ב-2002 הארגון ALEC (אנ'), שמאגד ראשי תעשייה ופוליטיקאים שמרנים, ניסח הצעת חוק בשם "טרור בעלי החיים והסביבה" ( Animal and Ecological Terrorism Act). הנוסח הופץ ללוביסטים ומחוקקים במטרה להפוך את החוקים המדינתיים לחוק פדרלי. ההצעה רואה בפעילי זכויות בעלי חיים "בעלי מניעים פוליטיים". בין סעיפי החוק המוצע מוגדרות עבירות של הפרעה לפעילות השוטפת של המתקן ונזק לרכוש, וכן נאסרת "כניסה למתקן בעסקי בעלי חיים או מתקן מחקר כדי לצלם או להקליט וידאו, או להשתמש באמצעים אחרים מתוך כוונה לבצע פעולות לא חוקיות או להכפיש את המפעל או את בעליו". כל העבירות מוגדרות בלשון ההצעה טרור, וההצעה כוללת הקמת "רשימת טרוריסטים" (terrorist registry) פומבית שתפורסם באתר אינטרנט, ובה יהיו שמותיהם ותמונותיהם של האנשים שיורשעו מתוקף חוק זה. כמו כן, הצעת החוק מאפשרת לתעשיין לתבוע מהפעילים פיצוי בגובה של פי 3 "הפסד רווחים או נזקים תוצאתיים אחרים". כשמדובר על הפסד רווחים כתוצאה מפרסום צילומי סתר, סכומים אלה עשויים להיות גבוהים מאוד.
חוק טרור עסקי בעלי חיים – AETA

בעקבות הצעת החוק עבר ב-2006 החוק הפדרלי שנקרא Animal Enterprise Terrorism Act‏ׁ (AETA), בפורום של שישה חברי קונגרס. החוק שהתקבל דומה בלשונו ובסעיפיו לנוסח המוצע של ארגון התעשיינים והפוליטיקאים ALEC, וגם בו פגיעה כספית בעסקי בעלי החיים מוגדרת "טרור". בסעיפים מסוימים הוא גרסה מרוככת יותר מהצעת החוק של ALEC, והוא אינו מציין במפורש איסור על צילום, אך הנוסח הוא מעורפל וכללי ואפשר לכלול בו גם תיעוד בסתר. למעשה, ה-FBI קיבל פרשנות זו, והמחלקה ללוחמה בטרור (FBI Joint Terrorism Task) עוקבת אחר פעילים שעסקו בתחקירים סמויים, וממליצה להעמיד אותם לדין כטרוריסטים.
התפשטות חוקי אג גאג במדינות

נכון למרץ 2015, ב-25 מדינות הוגשו הצעות לחוקי אג גאג. רוב ההצעות נפלו או נמשכו, בעקבות קמפיינים של ארגוני זכויות בעלי חיים; בפלורידה הוגשה הצעת חוק לפיה צילום לא מורשה בעסקי בעלי החיים הוא פשע מדרגה ראשונה, שווה ערך לאונס או רצח ונושא עונש עד שלושים שנה. את ההצעה כתב חבר הממשל שהוא בעל לולי הטלה שמייצרים 21 מיליון ביצים בשנה. ההצעה עוררה סערה תקשורתית ובוטלה כעבור חודש. בשבע מדינות התקבלו חוקי אג גאג. יוטה ואיווה היו המדינות הראשונות שהעבירו חוקי אג גאג אחרי AETA. במרץ 2011 הגישה נציגת איווה ויצרנית הבשר אנט סוויני הצעת חוק שאוסרת לא רק צילומים והקלטות במתקני תעשייה, אלא גם החזקה וחלוקה של צילומים כאלה. מועצת הלול של איווה השתתפה בכתיבת הצעת החוק, ומונסנטו ותאגידי חקלאות אחרים העניקו למריצי החוק גיבוי כספי.
לא נרשמו פרוטוקולים לישיבות על החוק, אנט סוויני הסבירה בראיון שהחקיקה הייתה נחוצה כדי "לשבור את הפעילים שבכוונה מציגים את עסקי בעלי החיים באור שלילי, ומצלמים במקום לדווח מייד על התעללות". בפברואר 2014 העביר מושל איידהו בוץ' אוטר, בעל עסקי בקר, חוק שקובע עונש מאסר על תיעוד בתעשייה. החוק נולד כתוצאה מתחקיר סמוי של Mercy for Animals ברפתות חלב של חברת בטרקורט (bettercourt), שלה 60,000 פרות במקומות שונים באיידהו. בסרטונים נראים עובדים מכים פרות, בועטים בהן, גוררים אותן בשלשלאות ומבצעים עליהן אקטים מיניים.
התעשיינים טענו שהקבוצה השתמשה בסרטים לא כדי להפסיק התעללות, אלא כדי לפגוע כספית בתעשייה. החוק באיידהו התקבל, ולפיו כל אדם שמצלם או מקליט בתוך מתקן של תעשיית בעלי החיים צפוי לעונש של עד שנה וקנס של 5,000 דולר.
ביולי 2012 מיזורי העבירה חוק אג גאג לפיו תיעוד של אכזריות כלפי בעלי חיים חייב להיות מוגש לרשויות אכיפת החוק תוך 24 שעות. בכך החוק מסכל אפשרות של איסוף ראיות ומונע הגשת תביעה נגד החברה. הצעות לחוקי אג גאג ממשיכות לעלות ברוב המדינות. במקומות מסוימים הם מוסווים כחוקים שמטרתם לכאורה הפוכה – שמירה על בעלי-החיים – משום שבלשון החוק מופיעה דרישה ממי שתיעד התעללות בבעלי-חיים בתעשיות להגיש את ממצאיו לבעלי המקום או למשטרה בתוך זמן קצר (24 או 48 שעות). למעשה, מיועדת דרישה זו למנוע מהפעילים לתעד ולהציג דפוס של התעללות שיטתית בבע"ח שנמשכת לאורך זמן רב, ולאפשר לבעלי המוסד הפוגע לטעון, בכל פעם שנחשפת התעללות כזו, שמדובר במקרה חריג ויוצא דופן.
כתבי אישום בחסות אג גאג

בפברואר 2013 הגישה יוטה את כתב האישום הראשון בארצות הברית בחסות אג גאג. כתב האישום היה נגד איימי מאייר (Amy Meyer), בגין צילום בית מטבחיים מבחוץ. בווידאו שמאייר הקליטה נראים פרה או עגל חולים או פצועים מכדי לעמוד, מורמים על כף של טרקטור. העונש הצפוי לה היה שישה חודשי מאסר, אך הפרשה הגיעה לתקשורת וכיממה לאחר מכן בוטל כתב האישום.
בינואר 2015 הוגש ביוטה כתב אישום נגד ארבעה פעילי זכויות בעלי חיים שצילמו חזירייה תעשייתית מבחוץ.
תמיכה בחוקים

תומכי החוקים מציינים שתיעוד של תעשיית בעלי החיים בעבר גרם הפסדים כספיים לתעשייה, כדוגמת החזר הסחורה הענק בעקבות תחקיר הולמרק. הסנטור דייוויד הינקינס (David Hinkins) שהגיש את הצעת החוק ביוטה, אמר שהחוק מכוון כלפי "אנשים טבעונים שמנסים להרוג את תעשיית בעלי החיים".
תומכי החוק טוענים שכוונת התחקירים היא להציג באור שלילי את התעשייה, והחוקים נחוצים כדי "לשבור את הפעילים שבכוונה מציגים את עסקי בעלי החיים באור שלילי, ומצלמים במקום לדווח מייד על התעללות".
אמילי מרדית, דוברת מועצת מגדלי בעלי החיים (Animal Agriculture Alliance) בארצות הברית אומרת: "אנחנו רוצים שיגלו מקרי התעללות. לרוע המזל ארגונים כמו PETA מקבלים סרטונים ומציגים אותם עם סיפור שקרי. מה שרואים בסרטונים פעמים רבות איננו התעללות אלא פרקטיקות רגילות בתעשייה".
התנגדות לחוקים

עשרות ארגוני צער בעלי חיים, זכויות אזרח, צדקה, עמותת למען התיקון הראשון בחוקה האמריקאית (זכות חופש הביטוי), ארגונים סביבתיים וארגונים חוקתיים חתמו במשותף על הצהרת התנגדות לחוקי האג גאג:
"אנו החתומים במשותף מטה....מצהירים בזאת את התנגדותנו לחוקים נגד חושפי העובדות, הידועים כחוקי אג גאג, שמתקבלים במדינות ברחבי ארצות הברית. מטרתם של חוקים אלה היא למנוע חקירות במתקני חקלאות שחושפים מידע חיוני על ייצור מוצרים מן החי. 
החוקים מייצגים התקפה סיטונאית על רבים מהערכים המשותפים לבני אדם בכל ארצות הברית. חוקים אלה לא רק מנציחים אכזריות כלפי בעלי חיים בחוות התעשייתיות, הם גם מאיימים על זכויות עובדים, בריאות הצרכנים, על רשויות אכיפת החוק ועל חופש העיתונות, על עובדים ועל הציבור בכללו, במונעם פרסום מידע על דבר כה בסיסי כמו המזון שלנו. אנו קוראים למחוקקים ברחבי הארץ לחזור בהם או להצביע נגד חוקים מסוכנים ובלתי-אמריקאים אלה".
סרטונים ותמונות

↑  תיעוד סמוי בבית מטבחיים של רשת הולמרק בקליפורניה, שנת 2008
↑  תחקיר Mercy for Animals בתעשיית הביצים של ספארבו
↑  מפה של חוקי אג גאג לפי מדינות
↑  צילום סמוי של Mercy for Animals באיידהו, פועלים בועטים בפרות, גוררים אותן ומבצעים עליהן אקטים מיניים
↑  צילום הווידאו של איימי מאייר, מחוץ לבית מטבחיים ביוטה
ביאורים

↑  שוקרים חשמליים הם כלי עבודה נפוץ בתעשיית הבקר, כולל תעשיית החלב
↑  animal enterprise interference
↑  החוק נדחף בהליך מקוצר שמיועד לחוקים שאין עליהם מחלוקת, מה שלא היה נכון לגבי חוק זה. ההצבעה התקיימה בשעות הקטנות של הלילה האחרון לפני פגרת הקונגרס, ובמליאה נכחו רק שישה חברי קונגרס, שהצביעו "פה אחד" בעת ששאר חברי הקונגרס השתתפו בחגיגה לרגל חנוכת האנדרטה של מרטין לותר קינג בוושינגטון
הערות שוליים

↑  פסיקה תקדימית של בית המשפט המחוזי הפדרלי באיידהו קובעת שחוקי אג גאג נוגדים את החוקה האמריקאית
↑  בית משפט פדרלי ביוטה פסק שחוקי אג גאג במדינה זו הם אנטי-חוקתיים
↑  סקירה של בולרד לואיס, אוני' ייל, על חוקי אג גאג
1 2  החזרת הבשר של הולמרק, הריקול הגדול ביותר בהיסטוריה של ארצות הברית
↑  מקדונלד'ס מנתקת את קשריה עם ספארבו בעקבות צילום סמוי בלולים
↑  דיון על חוקי הטרור נגד בעלי חיים (animal enterprise interference )
↑  השוואה בין חוגי אג גאג הקדומים לחדשים, דוריס לין, משפטנית בתחום זכויות בעלי החיים
↑  סקירה של חוקי אג גאג
↑  נוסח הצעת "חוק טרור בעלי החיים והסביבה" באתר של ארגון ALEC
↑  הנוסח המלא של Animal Enterprise Terrorism Act
↑  ה-FBI ממליץ להעמיד פעילים לדין כטרוריסטים בגין צילום בסתר בתעשיית בעלי החיים
↑  מעקב של ASPCA אחר התקדמות החקיקה במדינות השונות
1 2  מאמר ובו ציטוט מפי אנט סוויני
↑  חוק אג גאג באיידהו
↑  כתב האישום הראשון בחסות אג גאג, נגד איימי מאייר
↑  ארבעה פעילים הורשעו ביוטה על צילום בית מטבחיים מבחוץ
↑  מאמר בניו יורק דיילי ניוז "המחיר הנורא של חוקי אג גאג"
↑  דוברת מועצת מגדלי בעלי החיים בראיון תוכנית "דיילי שואו"
↑  הצהרת התנגדות משותפת של עשרות ארגונים נגד חוקי אג גאג
חזירים דחוסים במכלאה תעשייתית בארצות הברית
תיעוד "אדום אדום" בישראל, כפי שתועד גם בתחקיר הולמרק בארצות הברית, עובד מחשמל עגל עם רגליים שבורות כדי שיתקדם לאולם השחיטה
תרנגול הודו עם עיניים רקובות, צולם בתחקיר סמוי של Mercy for Animals בלול של חברת Butterball, יצרנית בשר ההודו הגדולה ביותר בארצות הברית
מילן וידמר

| --- | --- |

 לידה:  22 ביוני 1885 ליובליאנה, דוכסות קרניולה, האימפריה האוסטרו-הונגרית 
 פטירה:  9 באוקטובר 1962 (בגיל 77) ליובליאנה, הרפובליקה הסוציאליסטית של סלובניה, הרפובליקה הפדרלית הסוציאליסטית של יוגוסלביה 
 הישג בולט:  היה מס' 4 בעולם בתקופות שונות בשנים 1917–1923
 הדרגה הגבוהה ביותר:  רב אמן משנת 1950
 מד כושר מרבי:  2731 (אפריל 1919)
 השכלה:  אוניברסיטת וינה, האוניברסיטה הטכנית של וינה, אוניברסיטת ליובליאנה 
 מקצוע נוסף:  מהנדס חשמל
 מדינה:  יוגוסלביה
 
מילן וידמר (22 ביוני 1885 ליובליאנה, האימפריה האוסטרו-הונגרית (היום סלובניה) – 9 באוקטובר 1962) היה שחמטאי יוגוסלבי-סלובני. במקצועו שימש כמהנדס חשמל שהתמחה בשנאים. כמו כן עסק בפילוסופיה ובכתיבה.
ביוגרפיה

וידמר החל את לימודי הנדסת המכונות בשנת 1902, וסיים את לימודיו ב-1907 באוניברסיטה של וינה. קיבל תואר דוקטור בשנת 1911 מהפקולטה של וינה. וידמר עבר בחינות מיוחדות ביסודות הנדסת החשמל, משום שהתחום נפתח בווינה רק בשנת 1904. הוא היה פרופסור באוניברסיטת ליובליאנה, חבר באקדמיה הסלובנית של המדעים (SAZU) ומייסד הפקולטה להנדסת חשמל. בין השנים 1928–1929 היה הנשיא ה-10 של אוניברסיטת ליובליאנה. בשנת 1948 יסד את המכון לאלקטרוטכניקה שנושא את שמו עכשיו.
וידמר היה שחמטאי מהדרג העולמי העליון, אחד מששת השחקנים הטובים בעולם בין השנים 1911–1929, כל זאת בהיותו בסטטוס חובבן. הוא קיבל תואר רב אמן בשנת 1950.
הצלחותיו השחמטאיות כוללות מקומות גבוהים בכמה מתחרויות העל של זמנו:
מקום שלישי בתחרות פראג בשנת 1908, מקום ראשון בתחרות גטבורג 1909 (אליפות ארצות הצפון), מקום שני משותף עם עקיבא רובינשטיין בתחרות סן סבסטיאן 1911 (המנצח: חוסה ראול קפבלנקה), מקום ראשון בתחרויות וינה וברלין בשנת 1918, מקום שלישי בתחרות לונדון 1922 אחרי קפבלנקה ואלכסנדר אלכין, מקום רביעי בניו-יורק 1927, מקום רביעי בלונדון 1927,
חמישי בקרלסבד 1929. בשנת 1936 הוזמן לתחרות השחמט בנוטינגהאם 1936 הנחשבת עד היום לאחת התחרויות החזקות שהתקיימו אי פעם.
איגוד השחמט הסלובני מארגן לזכרו תחרות שנתית של רבי אמנים.
וידמר הפך לשופט בתחרויות שחמט, ובשנת 1948 היה השופט הראשי באליפות העולם שהתקיימה בהאג ובמוסקבה.
וידמר כתב כמה ספרי שחמט ובהם "חצי מאה בלוח השחמט" ו"שיחות על שחמט עם מתחיל". רוב ספריו נכתבו בסלובנית ומיעוטם בגרמנית.
בשנים 1942–1945 מילן וידמר היה יושב ראש של האקדמיה הסלובנית למדעים ואמנויות.
אחיו הצעיר של וידמר היה מבקר ספרותי משפיע בסלובניה. בנו, מילן וידמר ג'וניור היה אף הוא רב אמן.
הופעות באולימפיאדות

מילן וידמר ייצג פעמיים את יוגוסלביה באולימפיאדות השחמט.
| 0 | 1 | 2 | 3 | 4 | 5 |
| --- | --- | --- | --- | --- | --- |
| שנה | לוח | נקודות | תוצאות |  % | מקום |
| 1931 | 1 | 8.5 מ-16 | 5+ 7= 4- | 53.1 | 4 קבוצתי, 1 אישי |
| 1935 | 1 | 8.5 מ-14 | 4+ 9= 1- | 60.7 | 6 קבוצתי |
משחקי מופת > לבן: מילן וידמר שחור: עקיבא רובינשטיין סנקט פטרבורג 1909

כדי לראות את המשחקים, יש לאפשר בדפדפן שלכם ג'אווהסקריפט.
[Event "St. Petersburg"]
[Site "St. Petersburg RUE"]
[Date "1909.02.19"]
[Round "4"]
[White "Milan Vidmar"]
[Black "Akiba Rubinstein"]
[Result "0-1"]
[ECO "D31"]
[PlyCount "156"]
[EventDate "1909.02.15"]
1. d4 d5 2. c4 e6 3. Nc3 dxc4 4. e3 Nf6 5. Bxc4 a6 6. Nf3 c5 7. O-O Nc6 8. dxc5
Bxc5 9. Qxd8+ Kxd8 10. a3 Ke7 11. b4 Bd6 12. b5 {המסעים 12. צוד1 או 12. רב2 שומרים על שוויון. המסע 12. ב5 מעביר את היתרון לשחור. הלבן צפה כנראה שהשחור יכה את הרגלי, ואז אכן נשמר שוויון.}
Na5 13. Ba2 Bd7 14. a4 {המסע 14. א4 מרע את העמדה עוד יותר. חיוני היה 14. רד2 או 14. ב:א6}
Rhc8 15.
Bb2 Nc4 16. Bxc4 Rxc4 17. Nd2 Rc7 18. Nce4 Bb4 19. Rab1 Nxe4 20. Nxe4 Rc4 21.
Bd4 a5 22. f3 {מעניין שאלוף העולם דאז לסקר טוען בהערותיו למשחק כי ללבן מסע "מציל" והוא 22. צ:ב4 א:ב4 23. רג5+ מד8 24. רב6+ מה7 25. רג5+ צ:ג5 26. פ:ג5 ב6 עד למסע האחרון המוצע של השחור הניתוח היה מדויק, אבל 26...צג8 שומר על יתרון גדול לשחור. גם אחרי 26...ב6 לשחור יתרון קטן, אבל זה איננו המסע המדויק. מעניין גם שתוכנת השחמט החזקה ביותר נכון ל-2023 קובעת כי 22. ו3 הוא המסע החזק ביותר ללבן}
f6 {עדיף 22...צאג8 המסע ו6 שומט את היתרון של השחור}
23. Rfd1 {בעמדה זו, לאחר המסע 22...ו6 23. צ:ב4 אכן מביא לשוויון מלא והמסע ששוחק מביא ליתרון משמעותי לשחור}
Rac8 24. Rb3 e5 25. Bb6 Rc1 26. Rbd3 Rxd1+ 27. Rxd1
Be6 28. h4 Bb3 29. Ra1 Rc2 30. g4 g6 31. g5 f5 32. Nf6 h5 33. Rb1 Bc4 34. Rd1
Bd2 35. e4 f4 36. Nd5+ Bxd5 37. exd5 Kd6 38. Kf1 Be3 {השחור לא נותן ללבן סיכוי לחזור למשחק. בניתוח המחשב כמעט כל מסעי השחור הם הטובים ביותר שהתוכנה מציעה, או השניים בטיבם. לשחור יתרון מכריע}
39. Bxa5 Bd4 40. Rd2 Rc1+
41. Ke2 b6 42. Bb4+ Kxd5 43. a5 bxa5 44. b6 Rb1 45. Bxa5 Rb5 46. Ra2 e4 47.
fxe4+ Kxe4 48. Ra4 f3+ 49. Kf1 Rb1+ 50. Be1 f2 51. Rxd4+ Kxd4 52. Kxf2 Rxb6 53.
Kf3 Rb5 54. Bg3 Rf5+ 55. Bf4 Kd3 56. Kg3 Ke4 57. Bb8 Rf3+ 58. Kg2 Rb3 59. Bg3
Kf5 60. Kh3 Rd3 61. Kg2 Kg4 62. Be1 Rd1 63. Bf2 Rd2 64. Kg1 Kf3 65. Bb6 Rg2+
66. Kh1 Rg4 67. Bg1 Rxh4+ 68. Bh2 Rg4 69. Bb8 Rxg5 70. Kh2 Rg2+ 71. Kh3 g5 72.
Bc7 Rg1 73. Kh2 Rd1 74. Bb8 g4 75. Bg3 Rd2+ 76. Kg1 Kxg3 77. Kf1 Kf3 78. Ke1
Rd8 0-1
משחקי מופת > לבן: מיכאל בוטביניק – מילן וידמר גרונינגן 1946

בוטביניק נוקט בשיטה מקורית בפתיחה ונענה לבקשת היריב להחלפת כלים סיטונאית. במעבר למציעה מקריב בוטביניק טיב ובכך מאפשר לצריח שלו להשתלט על השורה השביעית ולשלוט בלוח. בסיום הפרש הלבן משטה בצריח השחור ומוכיח את עליונותו.
כדי לראות את המשחקים, יש לאפשר בדפדפן שלכם ג'אווהסקריפט.
[Event "Groningen"]
[Site "Groningen NED"]
[Date "1946.08.17"]
[Round "5"]
[White "Mikhail Botvinnik"]
[Black "Milan Vidmar"]
[Result "1-0"]
[ECO "D02"]
[PlyCount "119"]
[EventDate "1946.08.13"]
1. d4 d5 2. Nf3 Nf6 3. c4 e6 4. g3 dxc4 5. Qa4+ Qd7 6. Qxc4 Qc6 7. Nbd2 Qxc4 8.
Nxc4 Bb4+ 9. Bd2 Bxd2+ 10. Nfxd2 Nc6 11. e3 Nb4 12. Ke2 Bd7 13. Bg2 Bc6 14. f3
Nd7 15. a3 Nd5 16. e4 N5b6 17. Na5 Bb5+ 18. Ke3 O-O-O 19. Rhc1 Nb8 20. b3 Bd7
21. Bf1 Nc6 22. Nxc6 Bxc6 23. a4 Be8 24. a5 Na8 25. a6 b6 26. b4 Kb8 27. Rc3 c6
28. Rac1 f6 29. Nb1 Bd7 30. Na3 Nc7 31. b5 Nxb5 32. Bxb5 cxb5 33. Rc7 Rc8 34.
Rb7+ Ka8 35. Rxd7 Rxc1 36. Nxb5 Rhc8 37. Rxg7 h6 38. Rxa7+ Kb8 39. Rb7+ Ka8 40.
Ra7+ Kb8 41. Rb7+ Ka8 42. g4 e5 43. d5 R1c5 44. Ra7+ Kb8 45. Rb7+ Ka8 46. Rxb6
Rb8 47. Rxb8+ Kxb8 48. a7+ Kb7 49. Nd6+ Kxa7 50. Ne8 Kb6 51. Nxf6 Rc3+ 52. Kf2
Rc7 53. h4 Rf7 54. Nh5 Kc7 55. g5 hxg5 56. hxg5 Rh7 57. Nf6 Rh2+ 58. Kg3 Rh1
59. Kg2 Rh8 60. g6 1-0
תחרויות בהן השתתף

תחרות השחמט בנוטינגהאם 1936
דוגמאות מתוך משחקיו > לבן: מילן וידמר שחור: עקיבא רובינשטיין פראג 1908

כדי לראות את המשחקים, יש לאפשר בדפדפן שלכם ג'אווהסקריפט.
[Event "Prague"]
[Site "Prague AUH"]
[Date "1908.06.08"]
[EventDate "1908.05.18"]
[Round "16"]
[Result "0-1"]
[White "Milan Vidmar"]
[Black "Akiba Rubinstein"]
[ECO "D04"]
[WhiteElo "?"]
[BlackElo "?"]
[PlyCount "72"]
1.d4 d5 2.e3 Nf6 3.Nf3 c5 4.c4 e6 5.Nc3 a6 6.dxc5 Bxc5 7.a3
dxc4 8.Qxd8+ Kxd8 9.Bxc4 b5 10.Be2 Bb7 11.b4 Bd6 12.O-O Nbd7 {העמדה נראית שקולה, אך יש כמה נקודות עדינות שמצביעות על יתרון לשחור. המלך השחור קרוב למרכז ומגן על הרץ, בשעה שלמלך הלבן ייקח כמה מסעים להגיע לעמדה מרכזית. הכלים הקלים של השחור ממוקמים טוב יותר, והרץ הלבן ב-ג1 עומד פחות טוב מהמקביל ב-ד6}
13.Bb2 Ke7 14.Rfd1 Rhd8 15.Rd2 Nb6 16.Rad1 Rd7 17.Kf1 Rad8
18.h3 h6 19.Rd4 Rc8 20.R4d2 Bxf3 21.gxf3 Be5 22.Na4 {טעות. הרע במיעוטו היא 22. צ:ד7+ פ:ד7 23. צג1. לאחר פא4 יתרון השחור משמעותי. }
Rxd2
23.Rxd2 Bxb2 24.Nxb2 Rc1+ {עדיף 24...צג3}
25.Rd1 Rc2 26.Nd3 Ra2 27.Ne5 Nfd5
28.Rd3 Ra1+ 29.Kg2 Nc4 30.Nc6+ Kf6 31.Nb8 Nxa3 32.Nxa6 Nc2
33.Rd2 Ne1+ 34.Kf1 Nc3 35.Bd1 Nxf3 36.Rd3 Nxd1 0-1 {אם 37. מה2 פז1+ 38. מד2 פ:ו2 עם יתרון מכריע}
סיום משחק שהתקיים בקרלסבד, בשנת 1929 בין וידמר בלבן למקס אויבה בשחור. הלבן מנצל את חולשת הקו האחורי של השחור במסע ראשון שקל לגלות לאור העובדה שהשחור מאיים במט מיידי.
1. צה8+ רו8 (אם מח7 2. מהד3 ו5 3. מה:ג2 מהו3+ 4. מז1 מהז3+ 5. מהז2 וזוכה) 2. צ:ו8 מ:ו8 3. פו5+ מז8 4. מהו8+ מ:ו8 5. צד8 מט. סיום מרשים.
משחקים מוסברים (באנגלית) > 1911

מילן וידמר מול חוסה ראול קפבלנקה, 16.3.1911, Finally, Respect!   Vidmar vs Capablanca   San Sebastian (1911)
הערות שוליים

↑  Nordic Champions 1897-1997, באתר Dansk Skak Union
↑  dr. Milan Vidmar memorial Tournaments, באתר Šahovska zveza Slovenije
↑  Milan Vidmar vs Akiba Rubinstein (1909), www.chessgames.com
↑  Mikhail Botvinnik vs Milan Vidmar (1946) I'm Too Sexy for Milan, www.chessgames.com
↑  Milan Vidmar vs Akiba Rubinstein (1908), www.chessgames.com
| --- | --- |
בקרת זהויות :  NLI: 987007271401305171  BnF: cb102951941 (data)  GND: 118626884  ISNI: 0000 0000 8206 2811  LCCN: n86825010  NKC: mzk2008486576  NLG: 247499  NTA: 071119787  SELIBR: 286870  SUDOC: 135264103  VIAF: 22934799   WorldCat (עם VIAF): 22934799
רפאל שפר

רפאל שפר (בגרמנית: Raphael Schäfer, נולד ב-30 בינואר 1979 בקנדז'ז'ין-קוז'לה שבפולין בשם רפאל שאפרצ'יק, Rafał Szafarczyk) הוא כדורגלן עבר גרמני ששיחק בעמדת השוער בעיקר בנירנברג.
קריירה בינלאומית

שפר שיחק בחלק מנבחרות הנוער של גרמניה, כאשר האחרונה שבהן הייתה נבחרת גרמניה עד גיל 18. שפר מעולם לא זומן לסגל נבחרת גרמניה הבכירה.
תארים

עם נירנברג:
הגביע הגרמני: 2006/07
אליפות הבונדסליגה השנייה: 2003/04
סייבר-פסיכולוגיה

שימוש במחשב
סייבר-פסיכולוגיה (Cyberpsychology) היא תחום החוקר את האינטראקציה בין אנשים למחשבים. סייבר-פסיכולוגיה בוחנת את התהליכים, המוטיבציות, הכוונות, ההתנהגויות וההשפעות הפסיכולוגיות הקשורים לכל סוג של טכנולוגיה. זה כולל טכנולוגיות כמו מחשבים, טלפונים, משחקי מחשב, תוכנות ועוד. סייבר-פסיכולוגיה משלבת כמה תחומי מחקר כמו פסיכולוגיה, מדעי המחשב, הנדסה וממשק אדם-מחשב. נושאי המחקר העיקריים בתחום הם התנהגות ואישיות מקוונת, רשתות חברתיות מקוונות ותפקוד פסיכולוגי, משחקים וגיימינג, טלפסיכולוגיה (ייעוץ פסיכולוגי מקוון), מציאות מדומה ובינה מלאכותית. מכיוון שהתחום עדיין בחיתוליו, אין עדיין הסכמה על הגדרתו ועל התחומים הנמצאים בתוכו.
הבדלים בינאישיים > תכונות אישיות

תחום מחקר רחב בסייבר-פסיכולוגיה עוסק באפיון המשתמשים בכלים טכנולוגיים שונים. באופן כללי, לא נמצא קשר משמעותי בין תכונות אישיות לבין שימוש ברשתות חברתיות מקוונות. עם זאת, קיים קשר בין תכונות אישיות לבין התנהגויות ספציפיות ברשת. נוירוטיות קשורה לשימוש בעייתי באינטרנט. כן נמצא שככל שהגיל עולה, כך יורדת הקבלה של טכנולוגיות שונות. ככל הנראה הירידה בקבלה נובעת מתחושה של קושי בשימוש בטכנולוגיה.
הבדלים בינאישיים > מגדר

קיימים מספר הבדלים בין גברים ונשים בהתנהגות שלהם ברשת. גברים מפגינים יחס חיובי יותר כלפי טכנולוגיה, בהשוואה לנשים. נשים נוטות לתת ולקבל יותר תמיכה חברתית ברשתות חברתיות מאשר גברים. בהשוואה לגברים, נשים רגישות יותר לפרטיות שלהן ברשת. בהשוואה לנשים, גברים נמצאים בסיכון מוגבר להתמכר לאינטרנט, בדומה לסיכון המוגבר שלהם להתמכרויות באופן כללי. במבט ספציפי יותר, נראה שלגברים יש סיכוי גבוה יותר להתמכר למשחקים ברשת בעוד שלנשים יש סיכוי גבוה יותר להתמכר לרשתות חברתיות.
השלכות של שימוש ברשתות חברתיות

חוקרים רבים בודקים את ההשלכות הפסיכולוגיות של שימוש ברשתות חברתיות. לא נמצא קשר בין משך הזמן שאנשים מבלים ברשתות חברתיות לבין רווחתם הנפשית, הדימוי העצמי שלהם ושביעות הרצון מהחיים. קיים קשר חלש בין משך הזמן שמבלים ברשתות חברתיות לבין דיכאון ובדידות. כן נמצא גם שככל שעולה השימוש ברשתות חברתיות, כך עולה הסיכוי לסבול מהפרעה בדימוי הגוף. קיים קשר שלילי בין שימוש ברשתות חברתיות מקוונות לבין הצלחה בלימודים. ככל שהשימוש נרחב יותר, כך יורדים הביצועים הלימודיים. עם זאת, נראה שהקשר בין השניים אינו גדול, במיוחד לא אם מתייחסים רק לשימוש בפייסבוק.
השלכות של שימוש ברשתות חברתיות > שימוש בעייתי

במסגרת המחקרים על התנהגות ברשת, קיים מושג הנקרא שימוש בעייתי או התנהגות בעייתית. הכוונה בכך היא להתנהגות הפוגעת בהיבטים שונים בחיים כמו לימודים, עבודה, חברויות ויחסים זוגיים.
השלכות של שימוש ברשתות חברתיות > שימוש בעייתי > התמכרות לאינטרנט

התמכרות לאינטרנט היא תלות פסיכולוגית באינטרנט, ללא קשר לסוג הפעילות. מחקרים בסייבר-פסיכולוגיה בוחנים את גורמי הסיכון להתמכרות זו ואת ההשלכות שלה. קיים סיכון גבוה יותר להתמכרות לאינטרנט בקרב אנשים עם דיכאון, חרדה ועוינות. למשתנים הרגשיים הללו יש משקל גבוה יותר מאשר למשתנים חברתיים. משתנים חברתיים שזוהו כקשורים להתמכרות לאינטרנט הם קשיים משפחתיים וחברתיים. מהצד השני, דימוי עצמי חיובי, כישורים חברתיים ותפקוד משפחתי חיובי מגנים מפני התמכרות לאינטרנט. קיים גם קשר בין בעיות פסיכולוגיות לבין התמכרות לגיימינג מבין כל סוגי המשחקים, משחקי תפקידים המוניים ברשת הם בעלי הסיכוי הגבוה ביותר ליצור התמכרות.
השלכות של שימוש ברשתות חברתיות > שימוש בעייתי > בריונות והטרדה ברשת

בריונות ברשת היא פעולה אגרסיבית ומכוונת המתבצעת כנגד פרט או קבוצה תוך שימוש באמצעים אלקטרוניים, שוב ושוב כנגד קורבן המתקשה להגן על עצמו או על עצמה. בקרב מתבגרים, קיים קשר בין היותך קורבן לבין היותך בריון. כלומר, נראה שנוכחות בתפקיד אחד מהם מנבאת את הנוכחות גם בשני. תוכניות התערבות יכולות להפחית התנהגות בריונית שכזו.
נשים וגברים שעברו הטרדה ברשת או סייבר סטוקינג חווים השלכות שליליות רבות לבריאותם הנפשית כגון דיכאון, חרדה, מחשבות אובדניות והתקפי חרדה. הקורבנות מדווחים גם על חוסר תמיכה מצד מערכת המשפט.
משחקים ומציאות מדומה

משחקי מחשב ומשחקי וידאו כוללים תחומים שונים כמו פעולה, הרפתקה, משחק תפקידים, סימולציות, אסטרטגיה וספורט. למשחקים אלה ישנן השלכות פסיכולוגיות. לדוגמה, משחקי וידאו המשלבים פעילות גופנית (Exergames) נקשרו לתוצאות פסיכולוגיות חיוביות כגון הנאה וזרימה. שימוש במשחקים כאלה בקרב ילדים ומתבגרים בעלי משקל עודף משפרים את הדימוי העצמי ואת החוללות העצמית. משחקים שיתופיים מגבירים את המשיכה של הילדים והמתבגרים לשחק במשחקים שכאלה.
אחד הכלים אותם בוחנים בתחום הסייבר-פסיכולוגיה הוא מציאות מדומה. מציאות מדומה יכולה לסייע לשנות את נקודת המבט של המשתמשים בה. התערבויות המשלבות מציאות מדומה מצליחות להגביר את רמת הפעילות הגופנית של המשתתפים בהן.
ראו גם

קהילה מקוונת
ממשק משתמש
המרחב הקיברנטי
משחקי מחשב
משחקי וידאו
התמכרות לטלפון סלולרי
התמכרות לאינטרנט
לקריאה נוספת

יאיר עמיחי-המבורגר, הטוב, הרע והמכוער באינטרנט: הפסיכולוגיה של החיים ברשת, הוצאת מטר, 2013